**Megállapodás**

név: **Budapest Főváros XIII. kerület Önkormányzata**

székhelye: 1139 Budapest, Béke tér 1.

törzskönyvi azonosító száma: 735760

adószáma: 15735760-2-41

KSH statisztikai számjel: 15735760-8411-321-01

képviseli: Borszéki Gyula alpolgármester

mint **Átadó** (a továbbiakban: **Átadó**), másrészről

név: **Budapest Főváros Önkormányzata**

székhelye: 1052 Budapest, Városház u. 9-11.

törzskönyvi azonosító szám: 735638

adószám: 15735636-2-41

KSH statisztikai számjel: 15735636-8411-321-01

képviseli: Tarlós István főpolgármester

mint **Átvevő** (a továbbiakban: **Átvevő**)

(a továbbiakban együttesen: **Felek**)

között alulírott napon és helyen, az alábbi feltételekkel:

1. **preambulum**
2. Átadó kijelenti, hogy víziközmű létrehozására irányuló beruházást végzett. A víziközműveket a víziközmű-szolgáltatásról szóló 2011. évi CCIX. törvény (a továbbiakban: Vksztv.) 6. § (1) bekezdése szerint víziközmű kizárólag az állam és települési önkormányzat tulajdonába tartozhat.
3. A Vksztv. 5/F. § (4) bekezdése alapján a Budapest főváros közigazgatási területén lévő felhasználási helyekre és az azokat közvetlenül ellátó víziközmű-rendszerre nézve Átvevőt illetik a víziközmű-szolgáltatás ellátásáért felelős jogai és terhelik annak kötelezettségei.A Vksztv. 5/F. § (2) bekezdés a) pontja szerint az ellátásra felelős kötelezettsége a víziközművek tulajdonjogának megszerzése.
4. Átvevő, mint ellátásért felelős részére a Magyarország helyi önkormányzatairól szóló 2011. évi CLXXXIX. törvény (Mötv.) 23.§ (4) bekezdés 11. pontja kötelező közfeladatként határozza meg a szennyvízelvezetés, -kezelés és –ártalmatlanítás, valamint a csatornaszolgáltatás biztosítását. Felek megállapítják, hogy a Mötv. 108. § (2) bekezdése lehetőséget ad arra, hogy az Átadó, (mint helyi önkormányzat) tulajdonában álló víziközmű, (mint nemzeti vagyon) tulajdonjoga az Átvevő fent meghatározott közfeladata ellátásának elősegítése érdekében az Átvevő részére ingyenesen átadásra kerüljön.
5. Felek rögzítik, hogy jelen Megállapodást az Átvevő fent megjelölt közfeladata ellátásának elősegítése érdekében kötik, valamint azért, hogy a Vksztv.-ben foglaltaknak megfelelően rendezzék az Átadó tulajdonában lévő víziközművek tulajdoni helyzetét. Felek rögzítik továbbá, hogy Átvevő tulajdonában lévő, illetve tulajdonába kerülő víziközművek üzemeltetője a Fővárosi Csatornázási Művek Zrt. (a továbbiakban: FCSM Zrt.), amely a [Magyar Energetikai és Közmű-szabályozási Hivatal](http://www.mekh.hu/) által kiadott engedély alapján a közműves szennyvízelvezetés és -tisztítás biztosítására szolgáló víziközművek üzemeltetésére kizárólagosan jogosult Budapest főváros területén.
6. **A Megállapodás Tárgya**
7. Felek rögzítik, hogy Átadó kizárólagos tulajdonát képezik a jelen Megállapodás 1. számú mellékletében meghatározott a Budapest XIII. kerület Lőportár közben megépült víziközművek (a továbbiakban: Víziközművek).
8. Átadó az Mötv. 108. § (2) bekezdése, valamint a Vkszt. 5/F. § (2) a) és (4) bekezdése alapján térítésmentesen átruházza az 1. számú mellékletében meghatározott Víziközművek tulajdonjogát Átvevőre, melyet Átvevő elfogad és a Víziközműveket tulajdonába veszi.
9. Felek rögzítik, hogy a műszaki átadás-átvétel az üzembe helyezési eljárás részeként lezajlott, ezért megállapodnak, hogy külön birtok-átruházási eljárást nem folytatnak le, a birtokbaadás napja jelen Megállapodás aláírásának napja. A Víziközművek vonatkozásában jelen Megállapodás aláírásának napjától az Átvevőt illetik a tulajdonos jogai, illetve terhelik kötelezettségei, Átvevő szedi azok hasznait, viseli az azokkal járó terheket és kárveszélyt. A Víziközműveket az FCSM Zrt. mint üzemeltető veszi üzemeltetésbe.
10. Felek megállapodnak, hogy Átvevő a Víziközműveket az 1. számú mellékletben szereplő műszaki és pénzügyi kimutatás szerint, és az Átadó könyveiben nyilvántartott értékkel egyező értéken veszi tulajdonba az alábbiak szerint:
11. Átadó kijelenti, hogy a Víziközművek könyveiben aktívált egyesített csatorna bruttó értéke 5.599.430 Ft, azaz Ötmillió-ötszázkilencvenkilencezer-négyszázharminc forint. Az Átadó tájékoztatásul közli, hogy 2016. 06. 30-ig elszámolt 1.339.606.-Ft, azaz egymillió-háromszázharminckilencezer-hatszázhat forint értékcsökkenés levonása mellett az átadás-átvételre kerülő víziközmű vagyonelem nettó értéke 4.259.824 ,-Ft, azaz négymillió-kettőszázötvenkilencezer-nyolcszázhuszonnégy forint, melynek az időközben elszámolt értékcsökkenés összegével aktualizált értékét a jelen megállapodás aláírásának napján a Felek a jelen megállapodás 1. számú mellékletében – bruttó érték változatlanul hagyása mellett– rögzítik.
12. Átadó kijelenti, hogy az 5. pontban meghatározott könyvszerinti érték a hatályos számviteli előírásoknak megfelelően, az államháztartás számviteléről szóló 4/2013 (I. 11) Korm. rendelettel összhangban került meghatározásra.

Felek rögzítik, hogy a Víziközművek átadása az Mötv. 108.§ (2) bekezdése alapján ingyenesen történik. Jelen Megállapodás tárgyát képező térítésmentes vagyonátruházás a Vksztv. 8. § (3) bekezdésére figyelemmel az általános forgalmi adó szempontjából közcélú adománynak minősül. A vagyonátadás során egyik félnél sem keletkezik áfa fizetési kötelezettség tekintettel arra, hogy az általános forgalmi adóról szóló 2007. évi CXXVII. törvény 11. § (3) bekezdésének a) pontja és 14. § (3) bekezdése alapján a közcélú adomány áfa hatályán kívüli ügylet.

1. A Felek kijelentik, hogy a beruházó és az üzemeltető FCSM Zrt. között rögzített műszaki vizsgálati jegyzőkönyv alapján az átadásra kerülő Víziközmű üzemképes. (2. számú melléklet)
2. Átadó és Átvevő kijelentik, hogy egymás felé semmilyen igényük, követelésük nincs, és igényt, követelést egymás felé a jövőben sem támasztanak. Átadó kijelenti továbbá, hogy tudomásuk szerint az átadott Víziközművek per-, teher- és igénymentesek, illetve harmadik személynek nincs olyan joga, mely az Átvevő tulajdonszerzését, tulajdonosi joggyakorlását korlátozná vagy akadályozná.
3. Átadó kijelenti, hogy a Víziközművek létesítésével, műszaki paramétereivel, engedélyezésével és üzemeltetésével kapcsolatosan birtokában volt okiratokat és dokumentumokat az FCSM Zrt.-nek átadta, illetve az esetlegesen még birtokában lévő, illetve a Víziközművek számviteli nyilvántartásával kapcsolatos okiratokat és dokumentumokat jelen megállapodás aláírásával egyidejűleg Átvevő rendelkezésére bocsátja. Átadó kijelenti, hogy a Víziközművekhez kapcsolódó garanciális jogaikat (szavatosság, jótállás, stb.) Átvevőre átruházza.
4. Átadó kijelenti, hogy amennyiben Átvevő a Víziközművek vonatkozásában vízvezetési szolgalmi jogot kíván alapítani, az alapításhoz és annak ingatlan-nyilvántartásba történő bejegyzéséhez térítésmentesen hozzájárul, az ahhoz szükséges nyilatkozatokat megteszi, hozzájárulást megadja, Átvevővel együttműködik.
5. Átadó kötelezi magát, hogy jelen Megállapodás 1. pontjában rögzített cél megvalósulása érdekében Átvevővel együttműködik, a szükséges hozzájárulásokat megadja, nyilatkozatokat, intézkedéseket megfelelő időben – saját döntéshozatali eljárásának megfelelően - megteszi, tájékoztatási és egyéb kötelezettségének eleget tesz.
6. Átadó tudomásul veszi, hogy Átvevő az átvett Víziközműveket jelen Megállapodásnak megfelelően aktiválja, mint aktivált vagyont a vagyonmérlegében megjeleníti.
7. Felek részéről kapcsolattartásra kijelölt személyek:

Átadó részéről:

név, beosztás: Borszéki Gyula alpolgármester

elérhetőség: 06-1-452-4100

Átvevő részéről:

név, beosztás: illetékes szakmai osztály mindenkori vezetője

postacím:1052 Budapest, Városház u. 9-11.

telefon: 06-1-327-1585

1. **ZÁRÓ RENDELKEZÉSEK**
2. Átadó kijelenti, hogy jelen Megállapodásban foglalt minden rá vonatkozó, illetve általa közölt adat és tény a valóságnak megfelel.
3. Felek a jelen Megállapodásból eredő és az azzal kapcsolatos valamennyi vitás kérdést békés úton kísérelnek meg rendezni.
4. Amennyiben jelen Megállapodás egyes rendelkezései teljesen vagy részben hatálytalanok, semmisek vagy megtámadhatóak lennének, az nem érinti a fennmaradó rendelkezések érvényességét, hatályosságát. A Felek jelen pont szerinti esetre kötelezettséget vállalnak a Megállapodás preambulumában foglalt, szándékolt jogi cél elérésére alkalmas módosítására.
5. Jelen megállapodás kizárólag írásban módosítható.
6. A jelen megállapodásban nem szabályozott kérdésekben a Vksztv., a Mötv. és a nemzeti vagyonról szóló 2011. évi CXCVI. törvény rendelkezései az irányadóak.
7. Felek jelen megállapodást Budapest Főváros Önkormányzata Közgyűlésének ……...../2016. ( . .) sz. határozata alapján kötik meg.
8. Jelen Megállapodás aláírásának napján lép hatályba. Jelen Megállapodás 4 darab számozott oldalból és kettő darab mellékletből áll, melyek elválaszthatatlan részét képezik.

Felek jelen Megállapodás minden oldalát elolvasták, és mint ügyleti akaratukkal mindenben egyezőt jóváhagyólag írták alá.

Budapest,……….....év ………...…….hó……..nap

|  |  |
| --- | --- |
|  |  |
| Budapest Főváros XIII. kerület Önkormányzata  részéről  ……………………………………………..  **Borszéki Gyula**  alpolgármester | Budapest Főváros Önkormányzata  részéről  Főpolgármester megbízásából:  ……………………………………….  **dr. Szeneczey Balázs**  főpolgármester-helyettes |

Pénzügyi ellenjegyzést végezte:

Budapest, 2016. hó nap

-----------------------------------

Verő Tibor

Pénzügyi főosztályvezető

Láttam, Főjegyző megbízásából:

Budapest, 2016……hó ..…nap

----------------------------------------

Bárdonné dr. Benda Mónika

aljegyző

Mellékletek:

1. számú melléklet: Víziközművek műszaki pénzügyi kimutatása

2. számú melléklet: FCSM műszaki vizsgálati jegyzőkönyve